अस्तु जीव के पञ्च कोश कहे गए हैं. “स्थूल शरीर” (Physical body) को “अन्नमय कोश” कहा गया है. शरीर के धातुओं, रक्त, श्वास-प्रश्वास आदि की चालिनी प्राणापानादि शक्तियों सहित समस्त इन्द्रियों को “सूक्ष्म शरीर” (Astral body) अथवा “प्राणमय कोश” में अवस्थित कहा गया है. मन को “मनस् शरीर“ (Mental body) अथवा “मनोमय कोश” में अवस्थित कहा गया है. बुद्धि को “कारण शरीर” (Causal body) अथवा “विज्ञानमय कोश” में अवस्थित कहा गया है. आत्मा को “आनन्दमय कोश” में अवस्थित कहा गया है. इन कोशों अथवा शरीरों को रथ के अवयवों की उपमा दी गई है.